પણ હવે પેન કોઈ નથી વાપરતું એટલે અક્ષરો લખવાનું ભૂલાતુ જાય છે. ભારતના ભાગલામાં કોઈ ઝીણા-બીણાનો નહીં પેનનો હાથ હતો. રામાયણ અને મહાભારત હાથેથી લખાય હતા. અને નવા રામાયણ અને મહાભારત કમ્પયુટરમાં ટાઈપ કરી લખાય છે. ભૂતકાળમાં કાગળ પર કંઈક નવું સર્જન કર્યા પછી તેને દાઢી પર ટેકવવી કે બે દાંત વચ્ચે રાખવી તેની હવે કલ્પના કરવી રહી. તમારી એક પેન કેટલા પાસે જાય તેનો તમને ખ્યાલ નહીં હોય, ફોર્મ ભરવા માટે તમારી પાસેથી ઉધાર પેન લઈ ગયેલો માણસ તે આરામથી પોતાનું કામ પત્યા પછી બીજાને પધરાવી દેશે. ભારતનો દરેક નાગરિક પેન માગવામાં કોઈ શરમ નથી રાખતો અને સામેનો માણસ ઝાંસી ભેટમાં આપી દીધુ હોય તેમ આપી દે છે.